lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Rudens stādu tirgus Rundāles pils dārzā – ZZ.lv
Vārda dienas svin: Elza, Ilizana
andra.ozola@zz.lv - 07.09.2022 - 13:03
10. septembrī no pulksten 10.00 līdz 17.00 Rundāles pils franču dārzā norisināsies “Rudens stādu tirgus”, kas jau trešo gadu pēc kārtas priecēs dārzu mīļotājus un profesionāļus no visas Latvijas, informē Rundāles pils muzeja komunikācijas speciāliste Ilze Kusiņa.
Rudens ir piemērots laiks, lai plānotu un sāktu īstenot ieceres savos piemājas apstādījumos. Tirdziņā būs iespējams iegādāties gan augļu kokus un ogulājus, gan dekoratīvos krūmus, ziemcietes, garšaugus, telpaugus, apmeklētāju iecienītākos rožu stādus un saimniecībās izaudzētus dārzeņus. Tāpat varēs nopirkt dārza kopšanas rīkus, pītus grozus un vēja zvanus.
Tirdziņā būs sastopami 28 tirgotāji no lielām stādaudzētavām un mazām piemājas saimniecībām. Ar tirgotāju sarakstu un piedāvājuma sortimentu iespējams iepazīties muzeja mājaslapā. Atsaucīgie tirgotāji sniegs ne vien noderīgus padomus, bet arī palīdzēs izvēlēties labāko un piemērotāko plašajā stādu klāstā. Tirdzniecības vietas būs iekārtotas franču dārza centrālajā alejā.
Šajā alejā atradīsies arī stādu glabātuve, kur uz laiku atstāt iegādātās preces, lai nesteidzīgā solī un bez smagām nastām varētu apskatīt joprojām krāšņi ziedošo dārzu un varbūt uzkavēties Piknika laukumā – kafejnīcā “Garšu ieleja”. Tāpat kā iepriekšējos gados, lielākus pirkumus muzeja darbinieki palīdzēs apmeklētājiem nogādāt līdz stāvlaukumos novietotajām automašīnām.
Saturs turpināsies pēc reklāmas.
Stādu tirgu papildinās muzikāli priekšnesumi. No pulksten 11.30 līdz 15.00 dārza apmeklētājiem muzicēs septiņi pūtēju orķestri: Bauskas Mūzikas un mākslas skolas orķestris, Siguldas Jauniešu pūtēju orķestris “Sudrabskaņa”, Auces kultūras nama jauniešu pūtēju orķestris “Auce”, Valmieras Brīvprātīgo ugunsdzēsēju biedrības orķestris, Liepājas Mūzikas, mākslas un dizaina vidusskolas un Liepājas Bērnu un jaunatnes centra pūtēju orķestris “Liepāja”, pūtēju orķestri “Skaistkalne” un “Krustpils”.
Kā allaž septembris ir brīnišķīgs laiks, lai novērtētu bagātīgos ornamentālā partera stādījumus, ziedošos augus gan Hortenziju bosketā, gan Zilajā bosketā, kā arī vēlu ziedošās rožu šķirnes. Rundāles pils muzejs aicina mūzikas skaņu pavadībā nesteidzīgi izbaudīt sezonas noslēgumu pils dārzā.
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.